Diari Oficial de la Generalitat Valenciana


Sumari del DOGV 3892, del 05-12-2000 (2000/9594)

Informació pública de la modificació del projecte d'urbanització del polígon A-1 del Pla Especial de Reforma Interior número 1, expedient número 1.027/1992 de Sagunt.
----------------------------------------------------------------------------------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9594


Organisme emissor
:   Ajuntament de Sagunt

Tipus de document
:   Anunci

Informació pública de la modificació del projecte d'urbanització del polígon A-1 del Pla Especial de Reforma Interior número 1, expedient número 1.027/1992 de Sagunt. [2000/S9594]
  
Per la present, li comuniquem, que en virtut de les atribucions que em confereix la legislació vigent, amb data 25 d'octubre de 2000, he resolt el següent:
  
Informació pública de la modificació del projecte d'urbanització del polígon A-1 del Pla Especial de Reforma Interior número 1 expedient 1.027/1992.
  
Vist que mitjançant acord de la Comissió de Govern de data 19 d'abril de 2000, es va aprovar el projecte refós d'urbanització de la unitat d'execució A-1 del Pla Especial de Reforma Interior número 1.
  
Vist que en data 7 de setembre de 2000, registre d'entrada 12998, el senyor Manuel Emilio Torres Requena, com a promotor del projecte d'urbanització del polígon de referència presenta el projecte de modificació de la ubicació dels centres de transformació en espais públics; l' espai lliure, sobre el qual es pretén la implantació de dos centres de transformació (un de 400 kVA i l'altre de 630 kVA), és continu i longitudinal, està definit en el vigent Pla General d'Ordenació Urbana, es desenvolupa en el projecte d'urbanització aprovat definitivament, té, d'acord amb aquesta versió del projecte, una dimensió mínima dins del polígon A-1 de 78,63 metres, el que quantifica una superfície aproximada de 3.868,07 metres quadrats, per la qual cosa, d'acord amb l'article 8 del Pla General d'Ordenació Urbana, admetrà una superfície coberta de 77,36 metres quadrats.
  
Vist que el centre de transformació de 400 kVA té unes dimensions de 2,50 x 5,00 metres i una superfície coberta de 12,50 metres quadrats. El centre de transformació de 630 kVA té unes dimensions de 2,50 x 7,50 metres i una superfície coberta de 18,75 metres quadrats. L'ocupació conjunta d'ambdós suposa una superfície de 31,25 metres.
  
Vist que l'enginyer tècnic industrial en data 16 d'octubre de 2000, informa respecte de la proposta de modificació de la ubicació dels centres de transformació en el polígon A-1 del Pla Especial de Reforma Interior número 1, que a la vista de la documentació aportada pel senyor Manuel Emilio Torres Requena, es considera que acompleix amb els condicionants tècnics requerits per a la ubicació d'aquest tipus d'instal·lacions en l'espai indicat en aquesta documentació, sent-ne condició indispensable per a la seua posada en funcionament la posterior obtenció de les autoritzacions dels distints organismes oficials i empresa distribuïdora d'energia.
  
D'acord amb el que estableix l'article 53 de la Llei Reguladora de l'Activitat Urbanística de la Generalitat Valenciana i article 136 i següents del Reglament de Planejament i en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, se sotmet la modificació del projecte d'urbanització de la unitat d'actuació A-1 del Pla Especial de Reforma Interior número 1, a informació pública, per un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Qualsevol interessat, podrà comparéixer en l'Ajuntament de Sagunt, i consultar la documentació que integra la modificació del projecte d'urbanització, i també formular, si escau, al·legacions, dins del termini indicat en el paràgraf anterior i en els termes que estableix el punt 4 de l'article 46 d'aquest text legal.
  
A la vista de tot l'anterior, resolc:
  
Primer. Sotmetre al tràmit d'informació pública la modificació del projecte d'urbanització A-1 del Pla Especial de Reforma Interior número 1, redactat per l'arquitecte el senyor Manuel Torres Requena.
  
Segon. Remetre avís al domicili fiscal de qui consten en el cadastre com a titulars de drets afectats.